वो कहते जा रहे थे और मैं उनके प्रथम स्पर्श व मृदु वाणी की गरिमा में ऐसे डूबी कि पता ही नहीं चला कब सुबह की लालिमा ने हमारे बीच पसरे अंधकार के घूंघट को अनावरित कर हमें एक-दूसरे का धुंधला ही सही, पर ख़ूबसूरत अक्स दिखा दिया. शंकाओं के बादल छंट चुके थे. सच्चे विश्‍वास व प्रेम की डोर बंध चुकी थी और मन ही मन मैं कह उठी- यही तो है मेरा पहला प्यार, पहला अफेयर. आज हम अपनी 25वीं सालगिरह मना चुके हैं और पतिदेव ने उस रात किए हर वादे, हर क़सम को पूरे विश्‍वास व प्यार के साथ निभाया.